Tatenen

Tatenen (juga Ta-tenen, Tatjenen, Tathenen, Tanen, Tenen, Tanenu, dan Tanuu) merupakan dewa gundukan purbakala dalam kepercayaan Mesir purba. Namanya bermaksud "tanah yang terangkat"Tatenen. Diperoleh pada 2009-10-21. atau "bumi yang dijulang",Dewa-Dewa Mesir  Diperoleh pada 2008-10-21. merujuk kepada kelodak Sungai Nil. Sebagai dewa alam bawah tanah purbakala,Tatenen Diperoleh pada 2009-10-21. Tatenen dikaitkan dengan penciptaan. Dia pelindung alam semula jadi, serta mempunyai sifat kedua-dua lelaki dan perempuan dan berasal dari wilayah Memphis (ketika itu dikenali sebagai Men-nefer), ibu kota purba Inebu-hedj di Mesir Hilir.

Tatenen mewakili Bumi dan dilahirkan semasa dia terbit daripada camuk berair, serupa dengan gundukan purbakala benben dan mastaba serta piramid-piramid yang dibina kemudian. Dia dilihat sebagai sumber "makanan dan sajian, anugerah dewa, segala yang baik",C. J. Bleeker. Historia Religionum I: Religions of the Past, p.68 kerana alam kawalannya jauh di bawah bumi "di mana segala sesuatu muncul", khususnya tumbuh-tumbuhan, sayur-sayuran, dan bahan galian. Dalam Tempoh Perantaraan Ketiga, Lagu Pujian Agung Khnum mengaitkannya dengan dewa pencipta Khnum, yang mencipta "segala yang ada" di roda tembikarnya.M. Lichtheim: Ancient Egyptian Literature, Vol.3, p.113 Ini memberinya gelaran "pencipta dan ibu yang melahirkan semua dewa" serta "bapa semua dewa".J. H. Breasted: Ancient Records of Egypt, Part Three, § 411 Dia juga personifikasi Mesir (disebabkan kaitannya dengan kelahiran semula dan Sungai Nil) dan merupakan aspek dewa bumi Geb, sebagai sumber inspirasi seni,J. H. Breasted: Ancient Records of Egypt, Part Two, § 91 serta membantu yang mati dalam perjalanan ke akhirat.Carol Andrews: The Ancient Egyptian Book of the Dead, spell 180

Dia pertama kali disebut dalam inskripsi yang kebanyakannya muncul pada keranda semasa Tempoh Perantaraan Pertama dan Kerajaan Pertengahan. Dalam inskripsi-inskripsi tersebut namanya ditulis Tanenu atau Tanuu, 'tanah yang lengai', nama yang menyifatkan dia sebagai dewa keadaan bumi pada zaman purbakala. Teks-teks Kerajaan Pertengahan memberikan contoh pertama rupa Tatenen.

Dengan sebatang tongkat, Tatenen mengusir ular jahat Apep dari Gundukan Purbakala. Dia juga memiliki cokmar ajaib yang ditahbiskan untuk sang falkon, yang disanjungi sebagai "Sang Putih Agung Pencipta Bumi".Dewa Interseks dan Androgini dalam Agama atau Mitologi. Diperoleh pada 2009-10-21. Dalam satu tafsiran, Tatenen membawa tiang-tiang kestabilan Djed ke negeri, namun ini lebih biasa dikaitkan dengan Ptah.

Ptah-Tatenen
Tatenen dan Ptah kedua-duanya dewa Memphis. Tatenen lebih purba, digabungkan pada zaman Kerajaan Lama dengan Ptah menjadi Ptah-Tatenen, kerana kedua-duanya dewa pencipta. Menjelang Dinasti Kesembilan Belas, Ptah-Tatenen menjadi satu-satunya bentuknya, dan dia disembah sebagai dewa pencipta diraja. Ptah-Tatenen boleh dilihat sebagai bapa Ogdoad Hermopolis, lapan dewa yang mewakili unsur purbakala sebelum penciptaan.

Penggambaran

Penggambaran Tatenen yang samar-samar mungkin adalah hasil daripada penggabungannya dengan Ptah. Dia paling kerap digambarkan dalam bentuk manusia, kadangkala dengan kulit hijau,Wilkinson, Richard H. (2003). The Complete Gods and Goddesses of Ancient Egypt. Thames & Hudson. p. 130 biasanya duduk dengan janggut firaun, memakai sama ada mahkota Atef (seperti Ptah-Sokar) atau, yang lebih biasa, sepasang tanduk biri-biri jantan yang di atasnya terdapat cakera matahari dan dua bulu tinggi. Sebagai Tanenu atau Tanuu, yang jelas merupakan dewa alam bawah tanah, dia membawa dua ekor ular di kepalanya. Dia bersifat feminin dan maskulin kerana statusnya sebagai dewa pencipta purbakala. Beberapa gambaran menunjukkan Tatenen dengan rupa hijau (muka dan lengan), kerana dia mempunyai kaitan dengan kesuburan dan hubungan alam bawah tanah dengan tumbuhan.

Rujukan

Kategori:Dewa Mesir
Kategori:Makhluk alam bawah tanah
Kategori:Dewa pencipta
Kategori:Dewa androgini dan hermafrodit
Kategori:Dewa helang
Kategori:Dewa ular